CELEX: 32019D0528
Language: et
Date: 2018-11-06 00:00:00
Title: Nõukogu otsus (EL) 2019/528, 6. november 2018, Euroopa Liidu ja Maroko Kuningriigi vahelise teadus- ja tehnoloogiakoostöö kokkuleppe (milles sätestatakse Maroko Kuningriigi osalemise tingimused partnerluses Vahemere piirkonna riikidega teadusuuringute ja innovatsiooni valdkonnas (PRIMA)) liidu nimel sõlmimise kohta

29.3.2019   
               
               
                  ET
               
               
                  Euroopa Liidu Teataja
               
               
                  L 88/1
               
            
         NÕUKOGU OTSUS (EL) 2019/528,
         6. november 2018,
         Euroopa Liidu ja Maroko Kuningriigi vahelise teadus- ja tehnoloogiakoostöö kokkuleppe (milles sätestatakse Maroko Kuningriigi osalemise tingimused partnerluses Vahemere piirkonna riikidega teadusuuringute ja innovatsiooni valdkonnas (PRIMA)) liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 teise lõigu punkti a alapunktiga v,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Euroopa Parlamendi ja nõukogu otsuses (EL) 2017/1324 (2) on sätestatud liidu osalemine mitme liikmesriigi ühiselt algatatud partnerluses Vahemere piirkonna riikidega teadusuuringute ja innovatsiooni valdkonnas (PRIMA).
                  
               
                     (2)
                  
                  
                     Maroko Kuningriik (edaspidi „Maroko“) on väljendanud soovi ühineda PRIMAga osaleva riigina ning võrdsel alusel PRIMAs osalevate liikmesriikide ja kolmandate riikidega, kes on assotsieerunud teadusuuringute ja innovatsiooni raamprogrammiga „Horisont 2020“ aastateks 2014–2020.
                  
               
                     (3)
                  
                  
                     Otsuse (EL) 2017/1324 artikli 1 lõike 2 kohaselt saab Maroko PRIMAs osalevaks riigiks, kui ta sõlmib liiduga teadus- ja tehnoloogiakoostööd käsitleva rahvusvahelise kokkuleppe, milles sätestatakse Maroko PRIMAs osalemise tingimused.
                  
               
                     (4)
                  
                  
                     Kooskõlas nõukogu otsusega (EL) 2018/639 (3) kirjutati 10. aprillil 2018 alla Euroopa Liidu ja Maroko Kuningriigi vaheline teadus- ja tehnoloogiakoostöö kokkulepe, milles sätestatakse Maroko Kuningriigi osalemise tingimused partnerluses Vahemere piirkonna riikidega teadusuuringute ja innovatsiooni valdkonnas (PRIMA) (edaspidi „kokkulepe“), eeldusel et see sõlmitakse hilisemal kuupäeval.
                  
               
                     (5)
                  
                  
                     Kokkulepe tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Maroko Kuningriigi vaheline teadus- ja tehnoloogiakoostöö kokkulepe, milles sätestatakse Maroko Kuningriigi osalemise tingimused partnerluses Vahemere piirkonna riikidega teadusuuringute ja innovatsiooni valdkonnas (PRIMA), kiidetakse liidu nimel heaks (4).
         
         
            Artikkel 2
            Nõukogu eesistuja esitab liidu nimel kokkuleppe artikli 5 lõikes 2 sätestatud teate (5).
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 6. november 2018
            
               
                  Nõukogu nimel
               
               
                  eesistuja
               
               H. LÖGER
            
         
         
            (1)  2. oktoobri 2018. aasta nõusolek (Euroopa Liidu Teatajas seni avaldamata).
         
            (2)  Euroopa Parlamendi ja nõukogu 4. juuli 2017. aasta otsus (EL) 2017/1324, mis käsitleb liidu osalemist mitme liikmesriigi ühiselt algatatud partnerluses Vahemere piirkonna riikidega teadusuuringute ja innovatsiooni valdkonnas (PRIMA) (ELT L 185, 18.7.2017, lk 1).
         
            (3)  Nõukogu 19. märtsi 2018. aasta otsus (EL) 2018/639 Euroopa Liidu ja Maroko Kuningriigi vahelise teadus- ja tehnoloogiakoostöö kokkuleppe, milles sätestatakse Maroko Kuningriigi osalemise tingimused partnerluses Vahemere piirkonna riikidega teadusuuringute ja innovatsiooni valdkonnas (PRIMA), liidu nimel allkirjastamise ja selle ajutise kohaldamise kohta (ELT L 106, 26.4.2018, lk 1).
         
            (4)  Kokkuleppe tekst on avaldatud ELTs L 106, 26.4.2018, lk 3 koos allkirjastamise otsusega.
         
            (5)  Nõukogu peasekretariaat avaldab kokkuleppe jõustumise kuupäeva Euroopa Liidu Teatajas.